CELEX: 32014D0742
Language: hu
Date: 2014-10-28 00:00:00
Title: A Tanács 2014/742/KKBP határozata ( 2014. október 28. ) a Milošević úr és a környezetébe tartozó személyek ellen irányuló egyedi korlátozó intézkedések fenntartásáról szóló 2000/696/KKBP közös álláspont, valamint az ahhoz kapcsolódó 98/240/KKBP, 98/326/KKBP, 1999/318/KKBP és 2000/599/KKBP közös álláspontok hatályon kívül helyezéséről

29.10.2014   
            
            
               HU
            
            
               Az Európai Unió Hivatalos Lapja
            
            
               L 308/99
            
         A TANÁCS 2014/742/KKBP HATÁROZATA
   (2014. október 28.)
   a Milošević úr és a környezetébe tartozó személyek ellen irányuló egyedi korlátozó intézkedések fenntartásáról szóló 2000/696/KKBP közös álláspont, valamint az ahhoz kapcsolódó 98/240/KKBP, 98/326/KKBP, 1999/318/KKBP és 2000/599/KKBP közös álláspontok hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:
   
               (1)
            
            
               A Tanács 2000. november 10-én elfogadta a 2000/696/KKBP közös álláspontot (1).
            
         
               (2)
            
            
               A 2000/696/KKBP közös álláspont végrehajtja a 2000/599/KKBP tanácsi közös álláspontban (2) rögzített előírást, miszerint fenn kell tartani a Slobodan Milošević-csel és a vele összefüggésbe hozható személyekkel szemben hozott különleges korlátozó intézkedéseket.
            
         
               (3)
            
            
               A 2000/696/KKBP közös állásponttal a jogalkotó felülvizsgálta az 98/240/KKBP (3), az 98/326/KKBP (4) és az 1999/318/KKBP (5) tanácsi közös álláspontban előírt korlátozó intézkedéseket, és csak azokat a korlátozó intézkedéseket tartotta fenn, amelyek Slobodan Milošević-re és a vele összefüggésbe hozható személyekre vonatkoztak.
            
         
               (4)
            
            
               Slobodan Milošević és a vele összefüggésbe hozható személyek már nem jelentenek veszélyt a demokrácia megszilárdítására, ezért nincs ok arra, hogy az EU továbbra is alkalmazza az említett korlátozó intézkedéseket.
            
         
               (5)
            
            
               Következésképpen, az 98/240/KKBP, az 98/326/KKBP, az 1999/318/KKBP, a 2000/599/KKBP és a 2000/696/KKBP közös álláspontot hatályon kívül kell helyezni,
            
         ELFOGADTA EZT A HATÁROZATOT:
   1. cikk
   Az 98/240/KKBP, az 98/326/KKBP, az 1999/318/KKBP, a 2000/599/KKBP és a 2000/696/KKBP közös álláspont ezennel hatályát veszti.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Luxembourgban, 2014. október 28-án.
      
         
            a Tanács részéről
         
         
            az elnök
         
         G. L. GALLETTI
      
   
   
      (1)  A Tanács 2000/696/KKBP közös álláspontja (2000. november 10.) a Milosevic úr és a környezetébe tartozó személyek ellen irányuló egyedi korlátozó intézkedések fenntartásáról (HL L 287., 2000.11.14., 1. o.).
   
      (2)  A Tanács 2000/599/KKBP közös álláspontja (2000. október 9.) a demokratikus Jugoszláv Szövetségi Köztársaság támogatásáról és bizonyos korlátozó intézkedések azonnali megszüntetéséről (HL L 261., 2000.10.14., 1. o.).
   
      (3)  A Tanács 98/240/KKBP közös álláspontja (1998. március 19.) az Európai Unióról szóló szerződés J.2. cikke alapján, a Jugoszláv Szövetségi Köztársasággal szemben hozott korlátozó intézkedésekről (HL L 95., 1998.3.27., 1. o.).
   
      (4)  A Tanács 98/326/KKBP közös álláspontja (1998. május 7.), amelyet a Tanács az Európai Unióról szóló szerződés J.2. cikke alapján fogadott el, a Jugoszláv Szövetségi Köztársaság (JSZK) és Szerbia kormányai külföldön tartott pénzeszközeinek befagyasztásáról (HL L 143., 1998.5.14., 1. o.).
   
      (5)  A Tanács 1999/318/KKBP közös álláspontja (1999. május 10.), amelyet a Tanács az Európai Unióról szóló szerződés 15. cikke alapján fogadott el, a Jugoszláv Szövetségi Köztársasággal szemben hozott további megszorító intézkedésekről (HL L 123., 1999.5.13., 1. o.).